2015. 12. 30.

Hatvan Város Önkormányzata

Sajtóközlemény

Energiatakarékosabbá vált a hatvani napsugár óvoda

**Befejeződtek „A Hatvani Napsugár Óvoda épületének energetikai fejlesztése” című projekt kivitelezési munkái.**

Hatvan Város Önkormányzata sikeresen pályázott, a Középületek kiemelt jelentőségű épületenergetikai fejlesztése című projekt felhívásra. Az Önkormányzat az elnyert 39,831 millió Forint támogatás segítségével a KEOP-5.7.0/15-2015-0031 azonosító számú projektet valósította meg.

A projekt megvalósulási helyszíne a Napsugár Óvoda, mely a Gódor Kálmán utca 13. szám alatt található. A nyílászárók cseréjét, alacsony hőtechnikai minőségük és fokozott elhasználódásuk tette indokolttá. Az utólagos hőszigetelés az energiatakarékos üzemeltetés érdekében elengedhetetlen volt. Az intézmény korszerűsítés előtti üzemeltetési és fenntartási költségei nagyon magasak voltak.

A beruházás célja az épület működési költségeinek csökkentése, a magasabb komfortfokozat elérése. Ezen kívül a CO2 valamint az üvegház-hatású gázok kibocsátásának csökkentése, mérsékeltebb fosszilis energia felhasználás elérése. A projekt megvalósulása nemcsak az Önkormányzatának jelent költségmegtakarítást, de a lecsökkenő energiahordozó (földgáz) felhasználás környezetvédelmi szempontból is előrelépés.

A pályázat keretében megvalósul 516 m2 homlokzat felület hőszigetelése és 60 m2 lábazat felület hőszigetelése. Továbbá 357 m2 lapostető hő- és vízszigetelése és 330 m2 padlásfödém került megvalósításra. Mindezeken túl az épület valamennyi nyílászárója, mindösszesen 38 db homlokzati nyílászáró cseréje is megtörtént.

A pályázat eredményeképpen az energiahatékonyság növelés révén megtakarított éves elsődleges (primer) energiahordozó mennyisége 269,04 GJ/év lesz, az ÜHG-kibocsátás csökkentése (CO2 eq) pedig 15,17 t/év.

A Környezet és Energia Operatív Program keretében Hatvan Város Önkormányzata 39.831.263,- forint vissza nem térítendő európai uniós támogatást nyert el a fenti fejlesztés megvalósítására.

A projekt azonosító száma: KEOP-5.7.0/15-2015-0031

A projekt az Európai Unió támogatásával, a Kohéziós Alap társfinanszírozásával valósult meg.